Kapalika

Kapalika ( < kapāla 'kaukolė') – hinduistinė šaivistinė tradicija, atsiradusi pietų Indijoje pirmaisiais mūsų eros amžiais. Jos pavadinimas kilo nuo šio mokymo sekėjų naudojamo apeiginio ryko – kaukolės, skirtos išmaldai rinkti, gerti ir valgyti. Šitaip kapalikai pabrėžia būties, gyvybės laikinumą. Kapalikai pripažįsta kairiosios rankos tantrą ir nesilaiko socialinių tabu.

Kapalikai garbina ypač nuožmią Šivos atmainą Bhairavą, tepasi kūną pelenais, laikosi kremavimo vietose, nešioja ilgus plaukus (dredus). David N. Lorenzen (1972). The Kāpālikas and Kālāmukhas: Two Lost Śaivite Sects. University of California Press. Teigiama, kad kapalikai atlikdavę ir žmonių aukojimus.

Kapalikų tradicija persiliejusi su nathų tradicija. Jos atšakomis laikomas kaulos ir trikos šaivizmasGavin Flood (1997), An Introduction to Hinduism, p.152. Kapalikų praktikos turi daug panašumų su vadžrajanos budizmo praktikomis.Ronald Davidson (2002), Indian Esoteric Buddhism, Columbia University Press. 

 Šaltiniai 

Kategorija:Šaivizmas